Mihai Tudose, ironic după declaraţia lui Manfred Weber privind blocajul socialiştilor austrieci pe Schengen: Nu era mai simplu să spună: noi vrem, da' colegii noştri populari austrieci nu ne ascultă… Ce să zic… minunat de eficient Congresul PPE
Europarlamentarul PSD Mihai Tudose a comentat ironic declaraţia lui Manfred Weber privind blocajul socialiştilor austrieci pe Schengen. "Nu era mai simplu să spună: noi vrem, da' colegii noştri populari austrieci nu ne ascultă… Ce să zic… minunat de eficient Congresul PPE", a spus Tudose într-o postare, transmite News.ro.
"Minunea Populară (europeană). "Vreau să îi rog pe socialiştii din Austria să se răzgândească, deoarece şi socialiştii din Austria se opun să admită cu drepturi depline România şi Bulgaria." Aşa a zis Manfred Weber, liderul Popularilor Europeni, la Congresul PPE de la Bucureşti! Azi… Este cea mai ciudată manifestare a "diplomaţiei"… Adică în Austria opoziţia nu vrea… în timp ce ei, cei ce au majoritatea, doresc din răsputeri, dar nu vor să chinuie opoziţia austriacă…. Câtă delicateţe, ce oameni fini, cât talent….", a scris europarlamentarul PSD Mihai Tudose pe Facebook.
El continuă: "Nu era mai simplu să spună: noi vrem, da' colegii noştri populari austrieci nu ne ascultă… Ce să zic… minunat de eficient Congresul PPE…. Toţi popularii europeni sunt blocaţi de minuscula opoziţie austriacă!!! Minunat….".
Preşedintele Partidului Popular European Manfred Weber a precizat, pentru a fi clar pentru toată lumea, că PPE susţine în totalitate extinderea spaţiului Schengen, prin aderarea României şi Bulgariei, două ţări care ar trebui să intre imediat în Schengen, cu drepturi depline.
"Vreau îi rog pe socialiştii din Austria să se răzgândească, deoarece şi socialiştii din Austria se opun să admită cu drepturi depline România şi Bulgaria", a adăugat el într-o conferinţă de presă, în cadrul Congresului PPE.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank